Óvodai nevelési programunk célja, feladata
1. Célunknak tekintjük: a 3-6-7 éves gyermekek egyéni, egészséges, harmonikus, játékos, tevékenységközpontú személyiségfejlesztését, az anyanyelvi nevelés széles körű kiterjesztését, a sikeres iskolai beilleszkedéshez szükséges testi, lelki, szociális és értelmi érettség kialakulá​sát, továbbá a hátrányos és veszélyeztetett helyzetű gyermekek esélyegyenlőségének elősegí​tését, az ilyen családok felkarolását és a tehetséggondozást.
2. Feladat: Támaszkodunk a természetes gyermeki megnyilvánulásokra, élményekhez juttat​juk az ingerszegény környezetből érkező, hátrányos helyzetű gyermekeket
· minél több mozgás és játék biztosítása
· a sokféle tevékenység érzelmi biztonságot ad a gyermeknek, és példaértékkel, élménysze​rű átéléssel alakítja az együttélés alapvető szabályait és erkölcsi normáit
· fokozott gondot fordítunk arra, hogy gyermekeink szépen és helyesen beszéljenek

· integrált nevelés megszervezése
3. A harmonikus személyiségfejlesztés 3 fő feladat köré csoportosítható
A/. Az egészséges életmód alakítása

Célja: az egészséges életvitel igényének kialakítása.

Feladata: a gyermek testi fejlődésének elősegítése. 

B/. Az érzelmi nevelés és a szocializáció biztosítása

Célja: az óvodában az érzelmi biztonság megteremtése.

Feladatunk: otthonosság, derűs, szeretetteljes légkör vegye körül a gyermeket és szeressen óvodába járni.

C/. Az értelmi fejlesztés, nevelés megvalósítása
Célja: az értelmi, kognitív képességek széleskörű fejlesztése.

Feladatunk: A tevékenységek szervezése során egyéni fejlesztés, tapasztalatokhoz juttatás, továbbá:
· Az óvoda a gyermek érdeklődésére, kíváncsiságára, mint életkori sajátosságra építve biz​tosítson a gyermekeknek változatos tevékenységet, melyeken keresztül tapasztalatokat szerezhet, a természeti és társadalmi környezetről.
· Az anyanyelv fejlesztése és a kommunikáció különböző formáinak alakítása - helyes min​taadással - az óvodai nevelő tevékenység egészében kiemelt jelentőségű. Különösen a be​szédkedv fenntartására, a gyermek meghallgatására, a gyermeki kérdések érvényesülésé​re, s a válaszok igénylésére szükséges figyelmet fordítani.
· Az értelmi nevelés további feladatai egyrészt a gyermek spontán szerzett tapasztalatainak, ismereteinek rendszerezése, bővítése, másrészt az értelmi képességek - érzékelés, észlelés, emlékezet, figyelem, képzelet, gondolkodás - és a kreativitás fejlesztése.
Az óvodai élet  megszervezése
Napirend: A napirend céltudatos kialakítása biztosítja a gyermek egészséges fejlődését. Az óvoda nyitvatartási idejét a szülők igényének megfelelően alakítjuk.
630 - 1200       Óvoda nyitása
Folyamatos játék, tízóraizás, kezdeményezés, mindennapi testnevelés Játék, kezdeményezés, foglalkozás szabadon választott tevékenység

 1200 - 1500       Ebéd, előkészület a pihenéshez, pihenés - alvás 

 1500 - 1700      Mindennapi testnevelés, uzsonna, játék, folyamatos hazabocsátás

Az óvoda  személyi feltételei

Jelenleg a dolgozók létszáma 17 fő.
Óvónők száma: 11 fő.
Dajkák száma: 5 fő.
Karbantartó: l fő fél műszakban.

2002-2004-ig részt vettünk a COMENIUS 2000 Közoktatási Minőségfejlesztési Programban , a partnerközpontú működés kiépítésében. Célja, hogy partnereink elégedettek legyenek munkánkkal, melyet minden évben elégedettségi kérdőívvel mérünk, aminek mutatója évről évre emelkedik. 

Ezt a színvonalat szeretnénk az új óvodában is elérni, és tovább növelni.

